I 1729 blev Händel leder af [[Her Majesty's Theatre|King's Theatre]] sammen med [[John James Heidegger]]. Händel rejste til Italien for at ansætte syv nye sangere. Han komponerede syv nye operaer, men publikum kom ikke så meget for Händels kompositioner som for at høre sangstjernerne.<ref>[http://www.scribd.com/doc/889430/Handel-by-Edward-J-Dent Scribd<!-- Bot genereret titel -->]</ref> Efter at han havde skrevet de to engelske oratorier ''[[Esther (Händel)|Esther]]'' og ''[[Deborah (Händel)|Deborah]]'', der begge blev publikumssucceser, kunne han investere i [[South Sea Company]] igen. Han omarbejdede sin [[Acis and Galatea (Händel)|Acis and Galathea]], der blev hans mest succesrige værk i hans levetid. Med en lang række forestillinger kunne Händel tage konkurrencen op med [[Opera of the Nobility]], der kunne mønstre musikere som [[Johann Adolf Hasse]], [[Nicolo Porpora]] og den berømte [[kastratsanger]] [[Farinelli]]. Da dette teater fik støtte fra prins Frederick af [[Wales]], var der lagt op til konflikt med den kongelige familie. Det kan have været grunden til, at Händel i marts 1734 dirigerede opførelsen af bryllupshymnen ''This is the day which the Lord hath made'' og [[serenade]]n ''[[Parnasso in Festa]]'' til Anne af Hannover.<ref name=Dent/>
Musik Historie Walhalla